
               OBRAZLOŽENJE FINANCIJSKOG PLANA
                          ZA RAZDOBLJE  2025.-2027. godine
Obrazloženje financijskog plana Pučkog otvorenog učilišta Hrvatski dom Petrinja za razdoblje  2025.-2027. g.
Pučko otvoreno učilište Hrvatski dom Petrinja je kulturna, prosvjetna i informativna javna ustanova Grada Petrinje koji je i njegov Osnivač. U svom radu surađuje sa svim proračunskim korisnicima Osnivača, obrazovnim ustanovama, mjesnim zajednicama kao i svim kulturno umjetničkim društvima i organizacijama civilnoga društva. 
U mjesecu rujnu 2024. godine preuzeli smo obnovljenu zgradu POU Hrvatski dom Petrinja te su se stekli uvjeti za provođenje svih planiranih programa u normalnim uvjetima rada. 
Pri realizaciji većine programa Grad  Petrinja je temeljni suradnik i partner u cjelokupnom radu Učilišta. Suradnja sa svim ostalim  udrugama i organizacijama te udrugama građana nastaviti će se kroz slijedeću 2025. godinu.
Za provođenje programa kao i za rad ustanove, najveći dio financijskih sredstava osigurava se kroz proračun Grada Petrinje, a određena, znatna financijska sredstva stječu se kroz financiranje Ministarstva kulture i medija RH. Prijavljivanje programa na natječaje i realizacija istih su svakako bitna pretpostavka za kontinuirani rad i izvršavanje planiranih  programa. Tijekom 2024. godine započeli smo s naplatom predstava za odrasle i djecu te na taj način ponovno ostvarujemo vlastiti prihod za koji se nadamo da će se u 2025. godini znatno povećati. Koncerte realiziramo u Maloj dvorani doma te smo neke od njih koji nisu financirani od strane Ministarstva kulture i medija počeli naplaćivati.
Zgrada Galerije Krsto Hegedušić je prijavljena za cjelovitu obnovu na objavljen natječaj Ministarstva kulture i medija RH za dodjelu sredstava u 2025. godini. 
Pučko otvoreno učilište Hrvatski dom Petrinja svoj rad i djelovanje određuje prema Statutu, Pravilniku o radu, Zakonu o ustanovama, Zakonu o radu, Zakonu o pučkom otvorenim učilištima, Zakonu o obrazovanju odraslih i ostalim podzakonskim aktima te prema programu javnih potreba u kulturi na području Grada Petrinje.
Krajem 2024. godine sve djelatnosti su preseljene u zgradu Učilišta te se nastavlja s povećanim radom na provedbi programa. 

POU Hrvatski dom Petrinja na usluzi je svim korisnicima 40 sati tjedno u redovnom radu te u poslijepodnevnim i večernjim satima ovisno o realizaciji programa (redovite probe Folklornog ansambla Petrinjčica dvaput tjedno, redovite probe glazbeno – dramskog studija Čarobni štapić dvaput tjedno, rekreativna gimnastika dvaput tjedno, te kazališne predstave, koncerti i kino produkcija ovisno o dogovorenim terminima kao i obrazovni programi).

Djelatnost Učilišta su:

- djelatnosti osnovnoškolske i srednjoškolske naobrazbe odraslih

- djelatnosti glazbenih i srodnih škola izvan redovitoga školskog sustava
- djelatnosti javnog prikazivanja filmova

- novinsko-nakladničke djelatnosti

- radijske i televizijske djelatnosti

- djelatnosti u svezi s osposobljavanjem, usavršavanjem i prekvalifikacijom mladeži i odraslih izvan sustava redovite naobrazbe

- organiziranje seminara, tečajeva, sajmova, kongresa, kreativnih radionica, izložbi, koncerata, priredbi, revija i festivala

- pripremanje i usluživanje jela, pića i napitaka i pružanje usluge smještaja

- pripremanje jela, pića i napitaka za potrošnju na drugome mjestu sa ili bez usluživanja (u prijevoznom sredstvu, na priredbama i slično) i opskrba tim jelima, pićima i napitcima (catering).

Učilište može obavljati i druge djelatnosti koje služe za obavljanje djelatnosti iz stavka 1. ovog članka. 

Zaposlenici
U Učilištu je zaposleno ukupno šesnaest (16) djelatnika, a svoju djelatnost ostvaruje i uz značajnu pomoć vanjskih suradnika. Glavni organizacijski oblik u operativnom smislu je ravnatelj te Upravno vijeće Učilišta na razini odlučivanja.
Unutarnje ustrojstvo čine odjeli ili centri, i to:
· Odjel zajedničkih poslova

· Odjel obrazovanja
· Odjel Galerija „Krsto Hegedušić“ i multimedijalni centar

· Odjel podrške u zajednici

· Odjel kulturne i društvene djelatnosti

· Centar za mlade

· Odjel tehničke podrške

Zaposlenici su raspoređeni na poslovima i radnim zadacima prema opisu svoga radnog mjesta.

U odjelima ili centrima ustrojavaju se sljedeće cjeline:
1. Odjel zajedničkih poslova

a) opći, pravni i administrativni poslovi

b) kadrovski poslovi

c) financijski i računovodstveni poslovi

d) poslovi iznajmljivanja opreme i prostora

e) ostali poslovi vezani uz poslovanje Učilišta

      f)   radni odnosi

      g)  blagajna

      h)  izvještaji, planovi, propisi

      i)   ostale aktivnosti vezane uz računovodstvo

2. Odjel obrazovanja

      a)   obrazovanje odraslih

      b)   osnovno obrazovanje odraslih

      c) srednjoškolsko obrazovanje odraslih - programi stjecanja srednjoškolske i stručne spreme, programi stjecanja niže stručne spreme,programi prekvalifikacije, programi osposobljavanja i usavršavanja

      d)  poduka sviranja pojedinih glazbenih instrumenata i poduka plesa izvan sustava redovne naobrazbe, organiziranje glazbenih seminara za djecu, mladež i odrasle

      e)   poduka stranih jezika za djecu, mladež i odrasle

      f)   informatičko opismenjivanje djece, mladeži i odraslih

      g)   organiziranje formalnih i neformalnih oblika podučavanja odraslih

      h)   organiziranje neformalnih oblika podučavanja djece i mladih

       i) organiziranje predavanja, javnih tribina, okruglih stolova radi informiranja javnosti i podizana javne svijesti o problemima od općeg značaja
3. Odjel Galerija „Krsto Hegedušić“ i multimedijalni centar
      a)  muzejska djelatnost; galerijsko - izložbena djelatnost 

4. Odjel podrške u zajednici
      a) organiziranje aktivnosti (radionice, savjetovanja, podrška) namijenjene osobnom rastu i razvoju te poboljšanju kvalitete života djece, mladih i odraslih
      b) provođenje aktivnosti prevencije i očuvanja psiho-socijalnog zdravlja djece, mladih i odraslih

5. Odjel kulturne i društvene djelatnosti
a) organiziranje glazbenih događanja

 b)  prikazivanje filmova i filmskih radionica 

       c)  organiziranje dramskih, glazbeno scenskih, lutkarskih i drugih scenskih djela

       d)  organiziranje pjesničkih događanja i radionica

       e)  novinsko - nakladnička djelatnost

       f)  poslovi prodaje na malo u prostoru Učilišta

       g)  organiziranje amaterskog kazališta

6. Centar za mlade
      a)  organiziranje kulturnih događanja za mlade - koncerata, kino projekcija, predstava, multimedijalnih događanja i ostalih događanja

      b)  organiziranje neformalnih oblika podučavanja mladih

      c)  organiziranje tribina, okruglih stolova i ostalih aktivnosti vezanih uz različitu problematiku mladih i ostale aktivnosti vezane uz mlade

7. Odjel tehničke podrške
      a)  održavanje objekata, opreme i uređaja
Organizacijom neformalnog obrazovanja bavi se jedna djelatnica 
Organizacijom obrazovnih programa formalnoga obrazovanja bave se dvoje djelatnika. Dvije djelatnice raspoređene su na poslovima podrške u zajednici (psiholog, logoped). Jedan djelatnik obavlja poslove organizacije kulturnih događanja, a dvije djelatnice izvršavaju obveze zajedničkih poslova. Jedna djelatnica bavi se projektima, a jedan zaposlenik poslovima Centra za mlade.
Dva djelatnika zadužena su za tehničku realizaciju programa, dvije zaposlenice obavljaju poslove redovnog čišćenje i održavanja  prostora Učilišta.
Povremeno će se organizirati rad vanjskih suradnika prema potrebama programa, a u skladu s financijskim mogućnostima.

U okviru Pučkog otvorenog učilišta Hrvatski dom Petrinja djeluju:
· Folklorni ansambl  „Petrinjčica“
· Petrinjski puhački kvartet
· Glazbeno – dramski studio „Čarobni štapić“
U 2024. godini ostvareni su svi planirani koncertni i kazališni programi,  te aktivnosti za građane (medicinska gimnastika, tečaj engleskog jezika, domaćinstvo za djecu od 8 do 14 godina). Pokrenuli smo provođenje verificiranih programa osposobljavanja odraslih.
Sredstvima Proračuna financira se provedba kulturnih događanja koja se odnose na koncerte, kazališne predstave, kino prikazivačku djelatnost. 

Radi se na obnovi sredstava za rad kao što su razglas, rasvjeta, informatička oprema. 

Pri planiranju posebna pozornost poklanja se usklađenosti s razvojnim planovima Grada Petrinje. Aplicirani su  vlastiti projekti na natječaje iz područja kulture Ministarstva kulture i medija RH; koncertna sezona, kazališna sezona, programi opremanja, .

1. Obrazloženje općeg dijela financijskog plana

a) obrazloženje podataka o planiranim prihodima

Planirano je da će POU Hrvatski dom Petrinja ostvariti:

- prihode od pomoći iz inozemstva i od subjekata unutar općeg proračuna u iznosu od 1.721.190€ u 2025.g., 63.800€ u 2026.g. i 63.800€ u 2027.g.;
- prihode od imovine u iznosu 9.200€ u 2025., 2026. i 2027. g.;

- prihode od prodaje proizvoda i robe te pruženih usluga i prihodi od donacija u iznosu od 54.885€ u 2025., 53.700€ u 2026.g. i 53.700€ u 2027. g.;
- prihode iz nadležnog proračuna za financiranje djelatnosti u iznosu od 643.135€ u 2025.g. te 604.135€ u 2026.g. i 604.135€ u 2027.g.
b) obrazloženje podataka o planiranim rashodima         

Iz izvora Opći prihodi i primici planirano je financiranje rashoda za zaposlene u iznosu 404.975€, materijalnih rashoda u iznosu 189.400€ i financijskih rashoda u iznosu 400€, rashoda za nabavu proizvedene dugotrajne imovine u iznosu 24.360€ i rashoda za dodatna ulaganja na nefinancijskoj imovini u iznosu 24.000€.

Iz vlastitih prihoda planirano je financiranje materijalnih rashoda u iznosu 41.700€, rashoda za nabavu proizvedene dugotrajne imovine u iznosu 21.935€ te rashoda za dodatna ulaganja na nefinancijskoj imovini u iznosu 450€.

Iz izvora Pomoći proračunskim korisnicima iz nenadležnih proračuna planirano je financiranje materijalnih rashoda u iznosu 55.050€, rashoda za nabavu proizvedene dugotrajne imovine u iznosu 64.015€ i  rashoda za dodatna ulaganja na nefinancijskoj imovini u iznosu 699.000€.

Iz izvora Pomoći temeljem prijenosa EU sredstava planirano je financiranje rashoda za nabavu proizvedene dugotrajne imovine u iznosu 903.125€.
    2. Obrazloženje posebnog dijela financijskog plana
Financijskim planom planirana su sredstva za provođenje sljedećih aktivnosti i projekata:

2.1.
Redovan rad Pučkog otvorenog učilišta Hrvatski dom Petrinja

Cilj programa je podmirenje redovnih troškova poslovanja - rashoda za zaposlene, materijalnih i financijskih rashoda te rashoda za nabavu proizvedene dugotrajne imovine.
Aktivnost se  odnosi  na plaće i doprinose na plaće za redovan rad 16 djelatnika koji se raspoređeni na poslovima i radnim zadacima prema opisu svoga posla.
Rashodi se odnose i  na troškove redovnog poslovanja – naknade troškova zaposlenima, rashodi za materijal i energiju, rashode za usluge, naknade troškova osobama izvan radnog odnosa, ostali nespomenuti rashodi poslovanja, financijske rashode te rashoda za nabavu proizvedene dugotrajne imovine. 
Pokazatelj uspješnosti su redovno isplaćene plaće i podmireni računi, nabavljena nova oprema.
2.2. Kazališna, koncertna i filmska djelatnost

Cilj ove aktivnosti je unapređenje kvalitete života, proširenje ponude kulturnih i društvenih događanja građanima.
Kazališna sezona
U Kazališnoj sezoni 2025. godine prilikom planiranja programa za djecu nastojali smo osmisliti raznolik program za sve uzraste od vrtićke dobi do nižih razreda osnovne škole.  

Osnovni  zadatak je nastavak kontinuiteta kazališnih događanja i kulturnog života grada Petrinje.  Kontinuitet u održavanju programa je vrlo bitan posebno u uvjetima u kojima se trenutno nalazi grad Petrinja i svi stanovnici okolnih mjesta. Prilikom planiranja predstava za odrasle rukovodili smo se također različitostima u pogledu žanrova i trendova. Veliki dio planiranih predstava koje nismo mogli održati planiramo za iduću kazališnu i koncertnu sezonu. 
Koncertna sezona
Koncertna sezona  pod nazivom „Petrinja živi glazbu“  uspješno je realizirana kao i svake godine. 
Broj posjetitelja odnosno publike je znatno povećan preseljenjem klavira u prostor Gradske munjare, a nakon toga ponovno vraćanje klavira u novoobnovljenu zgradu Ustanove tijekom mjeseca rujna 2024..
Kontinuitet u radu je održan. Osnovni zadatak je unapređenje  kulturnog života grada Petrinje i okolnih naselja, u okvirima mogućnosti, osobito financijskih.  Praćenjem različitih vrsta i glazbenih trendova nastojimo mladima i starijoj populaciji približiti glazbu. Kontinuitet koncerata je značajan kako bi se stjecale i održale navike i određen nivo znanja, a i očuvala tradicija. 

Za narednu 2025. godinu predviđeni program je jednako kvalitetan kao i dosadašnjih godina.

Pijanistički memorijal „RANKO FILJAK“

Grad Petrinja i krovna institucija u kulturi POU Hrvatski dom Petrinja kupili su koncertni klavir Steinway&Sons 2020. g. Stvorila se zdrava baza za pokretanjem jednog vrsnog pijanističkog festivala, memorijala.  U Petrinji je rođen i odrastao jedan od najvećih hrvatskih pijanista Ranko Filjak  logično je da upravo POU Hrvatski dom Petrinja pokrene pijanistički memorijal posvećen ovom velikanu klavira. Drugo izdanje Memorijala pokazalo se izvrsnim i potrebnim Petrinji i hrvatskoj pijanističkoj sceni.
Svi koncerti su održani u Gradskoj munjari koja se pokazala kao idealan prostor za ovakvu vrstu koncerata.

POPIS PRIJAVLJENIH PROGRAMA 

MINISTARSTVO KULTURE I MEDIJA RH ZA 2025. GODINU
1. Opremanje Galerije „Krsto Hegedušić“           -  40.000,00 MK RH

                                     731,25 vlastita           (40.731,25)
2. Opremanje Velike dvorane POU Hrvatski     -  515.198,00 – MK RH

Dom Petrinja                                                           2.000,75 vlastita         (517.198.75)

3. Opremanje Male dvorane POU Hrvatski          -  15.214,63 MK RH

Dom Petrinja                                                          1.000,00 Grad

                                                                               1.000,00 vlastita          (17.214,63) 
4. Opremanje – LCD totemi                                    - 8.800,00  MKRH  

                                                                                              175,00 vlastita            (8.975,00)   

5. Koncertna sezona 2025.                                    - 12.160,00 – MK RH

                                                                               3.040,00 - Grad

                                                                                              100,00 – vlastita       (15.300,00) 
     6. Kazališna sezona 2025                                          -18.000,00 - MK RH

                                                                                           5.320,00 - Grad

                                                                                              100,00 - vlastita           (23.420,00)  

7.Memorijal R. Filjak                                                - 18.640,00 – MK  RH

                                                                                 4.660,00 - Grad

                                                                                    100,00 - vlastita           (23.400,00)

8.Cjelovita obnova Galerije                           

Krsto Hegedušić                                                - 699.000,00 – MK RH 

                                                                                    450,09  - vlastita       (699.450,09)                                        

                                                                                SVEUKUPNO         1.345.689,72   

2.3. Rana rehabilitacija i podrška u zajednici

Cilj aktivnosti je unapređenje kvalitete života i pružanje usluge logopeda, psihologa i rehabilitatora djeci i odraslima.
Kabinet za logopedsku podršku pri POU Hrvatski dom Petrinja djeluje od kraja siječnja 2019. Radi u potpuno popunjenom kapacitetu. Kabinet se bavi prevencijom, dijagnostikom i terapijom svih komunikacijskih poremećaja kao i savjetodavnim uslugama. 

Od samog početka surađuje sa svim ustanovama s područja grada Petrinje u kojima postoji potreba za logopedskom podrškom. Kabinet koristi jednu prostoriju u zgradi Ustanove s tim da su na raspolaganju svi ostali prostori po potrebi.

Psihološki kabinet radi pri POU Hrvatski dom Petrinja i djeluje od veljače 2023. Godine. Radi u potpuno popunjenom kapacitetu. Kabinet se bavi savjetodavnim i tretmanskim radom s djecom, mladima i odraslima. 

Odjel podrške u zajednici
      a) organiziranje aktivnosti (radionice, savjetovanja, podrška) namijenjene osobnom rastu i razvoju te poboljšanju kvalitete života djece, mladih i odraslih
      b) provođenje aktivnosti prevencije i očuvanja psiho-socijalnog zdravlja djece, mladih i odraslih

U 2025. godinu planirano je organiziranje aktivnosti (radionice, savjetovanja, podrška) namijenjene osobnom rastu i razvoju te poboljšanju kvalitete života djece, mladih i odraslih kao i provođenje aktivnosti prevencije i očuvanja psiho-socijalnog zdravlja djece, mladih i odraslih

Pokazatelj uspješnosti – broj djece koji koristi usluge podrške u zajednici – 221 korisnik.
2.4. Folklorni ansambl Petrinjčica
Cilj ove aktivnosti je unapređenje kvalitete života, promocija folklora među djecom i odraslima.
Tijekom  2025. godine folklorni ansambl će probe i sve ostale aktivnosti provoditi kao i do sada u tri sekcije; tamburaška, plesna za odrasle te dječja plesna sekcija. Nastavlja se rad na proširenju repertoara. 

U narednoj godini učlanjivat ćemo nove članove u sve sekcije. Ansambl broji oko četrdeset članova. Tradicionalni programi planirani su kao i do sada tako da će se Smotra dječjeg folklornog stvaralaštva održati u  mjesecu ožujku. 

 „22.Večer folklora“ predvidjeli smo  u svibnju 2025. na koju ćemo pozvati ansamble i kulturno umjetnička društva s područja Republike Hrvatske. Nastavlja se organizacija tradicionalne Večeri petrinjske pjesme i tambure pod nazivom „Pepi u spomen“ koja će se održati u mjesecu listopadu. 

7. Petrinjska smotra diletantskih kazališnih grupa redu održati će se u studenom 2025. godine kao i „Ceker bal“ u mjesecu travnju.

Krajem godine, u prosincu, organizirat ćemo tradicionalni  Božićni koncert, a FA „Petrinjčica“ biti će uključen u sve programe Pučkog otvorenog učilišta Hrvatski doma Petrinja kao i sve ostale manifestacije  i događanja u Gradu Petrinji. 

Rad će nastaviti škola tambure, čiji je stručni voditelj profesor tambure. Pored usavršavanja muziciranja s postojećim polaznicima nastaviti će se s upisom novih članova. Škola tambure je vrlo značajna osnova za rad svakog ansambla pa tako i FA „Petrinjčica“ nastoji svake godine upisati nove članove. Na taj način se osigurava nastavak rada i pored smjena generacije koja dolazi svakih nekoliko godina, a u svrhu očuvanja folklorne baštine ovog kraja te kontinuiteta u radu ansambla.

Redovne probe se održavaju u prostoru novoobnovljene zgrade POU Hrvatski dom, a nošnje i inventar vezan uz ansambl smješten je u zasebnoj prostoriji unutar ustanove.
Od rujna 2024. uveli smo naplatu članarine svim članovima ansambla u iznosu od 10 EUR po članu.
Pokazatelj uspješnosti – povećani broj članova u plesnoj i tamburaškoj sekciji - 50,            

   povećani broj nastupa 20; povećani broj posjetitelja folklornog programa -  oko 500.
2.5. Glazbeno - dramski studio Čarobni štapić

Cilj ove aktivnosti je unapređenje kvalitete života, pružanje usluge dramsko scenskog izražavanja i stvaralaštva djeci i odraslima, poticanje kulturnih događanja.
U glazbeno-dramski studio POU Hrvatski dom Petrinja „Čarobni štapić” uključeni su članovi svih dobnih skupina. Predstave koje se prezentiraju javnosti namijenjene su uglavnom djeci, ali i   rad s odraslima -  priprema predstava za djecu i stariju publiku. Sekcija ima stručnu voditeljicu (na radnom mjestu ravnateljice ustanove) koja održava probe s djecom i odraslima dva  puta tjedno u prostoru POU Hrvatski dom Petrinja.

Planirane aktivnosti studija u radu s djecom nastaviti će se tijekom 2025. godine istim planom i programom kao i 2024. godine. Nastavit ćemo s realizacijom određenih programa, a to su glazbeno-dramski prikaz odabranih predstava tijekom cijele godine kroz sudjelovanja na gradskim manifestacijama.
Pokazatelj uspješnosti  - broj članova- 17 polaznika (djeca i odrasli), broj organiziranih i izvedenih predstava – četiri sudjelovanja na gradskim manifestacijama te izvedba dvije predstave iz vlastite produkcije. 

2.6. Aktivnosti u zajednici

Cilj ove aktivnosti je unapređenje kvalitete života, povećanje ponude programa i aktivnosti za građane (gimnastika, radionice, edukacija).
Pučko otvoreno učilište Hrvatski dom Petrinja organizira zdravstveno rekreativne aktivnosti za sve populacije, a posebno za starije osobe ili osobe koje imaju određenih lakših zdravstvenih teškoća. Za rekreativnu aktivnost angažirali smo stručnu voditeljicu sa svim potrebnim referencama. 
Učilište također organizira i druge aktivnosti u zajednici kao što su konverzacijski tečaj engleskoga jezika, filmske radionice za djecu i mlade, domaćinstvo.
Pokazatelji uspješnosti – broj polaznika koji koristi usluge aktivnosti u zajednici – 68 korisnika.
2.7. Obrazovanje odraslih
U 2024. godini verificirali smo  programe osposobljavanja izrađene po novoj  metodologiji za izradu programa obrazovanja odraslih za stjecanje mikrokvalifikacija, djelomičnih kvalifikacija i cjelovitih kvalifikacija financiranih putem vaučera i drugih izvora financiranja. 

U 2023. godini smo već započeli taj proces, te smo dobili pozitivno stručno – pedagoško mišljenje na program za stjecanje djelomične kvalifikacije pomoćnik u nastavi  od strane  Agencije za strukovno obrazovanje i obrazovanje odraslih, što je standardni postupak prije verifikacije kod nadležnog ministarstva.

Jedan od uvjeta za verifikaciju novih programa je dokaz o ispunjenosti minimalno tehničkih, zdravstvenih i ekoloških uvjeta prostora u kojem će se odvijati nastavni proces što smo postigli preseljenjem i novoobnovljenu zgradu POU Hrvatski dom.

Programi izrađeni po novoj metodologiji financirani su putem vaučera. Vaučere mogu koristiti sve nezaposlene i zaposlene osobe s navršenih 15 godina života kojima se njihovom dodjelom osigurava stjecanje potrebnih vještina za razvoj karijere, zapošljavanja ili zadržavanja radnog mjesta.
Odjel za obrazovanje pored formalnih programa planira i izvođenje neformalnih i informalnih programa učenja (strani jezici, radionice).

Djelatnici Odjela za obrazovanje Pučkog otvorenog učilišta Hrvatski dom Petrinja sudjelovat će  na relevantnim seminarima i stručnim skupovima u organizaciji Agencije za strukovno obrazovanje i obrazovanje odraslih, Ministarstva znanosti i obrazovanja RH, Županijske gospodarske komore, Zavoda za zapošljavanje kao i na različitim manifestacijama i projektima s ciljem promocije obrazovanja, cjeloživotnog učenja te obrazovnih programa Pučkog otvorenog učilišta Hrvatski dom Petrinja.

2.8. Obnova zgrade Galerije

Cilj ovog projekta je osigurati sredstva za cjelovitu obnovu Galerije. U tu svrhu smo predali prijavu na objavljen natječaj Ministarstva kulture i medija RH za 2025. godinu.
Pokazatelji uspješnosti – dovršetak radova konstruktivne obnove zgrade Galerije Krsto Hegedušić tijekom 2024. godine i predaja prijave za osiguranje sredstava za cjelovitu obnovu.
2.9. Centar za mlade
Cilj Centra za mlade je osigurati inkluzivan prostor u kojem mladi mogu razvijati svoje vještine, izraziti svoju kreativnost i uključiti se u aktivnosti zajednice.

- Ciljevi za 2025. godinu

· Razvoj Kompetencija: Povećanje mogućnosti edukacije kroz radionice i programe.

· Promocija Zdravih Stilova Života: Pružanje podrške mentalnom i fizičkom zdravlju kroz sportske aktivnosti i edukacije.

· Podrška u Zapošljavanju: Priprema mladih za tržište rada kroz edukativne programe i radionice.

· Razvoj Aktivnog Građanstva: Poticanje mladih na aktivno sudjelovanje u zajednici.

- Programi i Aktivnosti:

A. Edukativni Programi

· Radionice i seminari za razvoj vještina: Organizacija radionica na teme kao što su vođenje projekata, digitalne vještine, javni govor, financijska pismenost i poduzetništvo.

· Tečajevi stranih jezika: Redoviti tečajevi engleskog, njemačkog i drugih jezika, prilagođeni mladima radi lakše mobilnosti i boljih prilika za zapošljavanje.

· Podrška u obrazovanju: Mentorske sesije za pomoć pri učenju i pripremi ispita za srednjoškolce i studente.

B. Kreativni Programi

· Umjetničke radionice: Likovne radionice, fotografija, filmska produkcija, grafički dizajn.

· Radionice glazbe i plesa: Organizacija radionica za glazbene instrumente, vokalne tehnike i plesne stilove (hip-hop, suvremeni ples).

· Organizacija izložbi i performansa: Prostor za izlaganje radova mladih umjetnika i izvođenje performansa.

C. Sportske i Rekreativne Aktivnosti
2.10. Opremanje POU Hrvatski dom Petrinja
Sredstva za opremanje Velike dvorane POU Hrvatski dom Petrinja prijavili smo na natječaj Ministarstva kulture i medija. Financijska sredstva bit će utrošena za nabavu opreme namijenjene scenskoj akustici i tehnici jer ista nije bila predviđena u projektu obnove, a neophodna je radi funkcioniranja programa.
Zaključak
U cjelokupnoj situaciji nastaloj nakon potresa 2020. godine POU Hrvatski dom Petrinja uspio je normalizirati rad ustanove što je posebno vidljivo kroz suradnju s odgojno-obrazovnim ustanovama (vrtićem, školama) te kroz podršku u realizaciji programa brojnih ustanova i udruga u Petrinji i izvan nje kao i organiziranjem različitih manifestacija i događanja u cilju unapređenja kvalitete života građana.
Završetak obnove zgrada Pučkog otvorenog učilišta Hrvatski dom Petrinja kao i daljnji radovi na cjelovitoj obnovi zgrade Galerije Krsto Hegedušić u najvećoj će mogućoj mjeri omogućiti provođenje svih planiranih programa i usluga na svekoliko zadovoljstvo njezinih korisnika.
Uz maksimalno poštivanje načela ekonomičnosti i učinkovitosti prilikom raspolaganja sredstvima,  POU Hrvatski dom Petrinja će i u 2025. godini nastaviti sa svojim programima i pružanjem usluga građanima. 
                                                                                    Ravnateljica
                                                                                 ___________________

